**Metodika projektu ieguldījuma efektivitātes novērtēšanai**

**darbības programmas „Izaugsme un nodarbinātība”**

**5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas”**

**5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” un 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2. pasākuma "Kompleksu apsaimniekošanas pasākumu īstenošana *Natura 2000* teritorijās"**

**projektos**

**Dabas aizsardzības pārvalde, 2016 (aktualizēta 2021)**

# **I Ievads**

**Terminu skaidrojums:**

*Antropogēno slodzi mazinoša tūrisma infrastruktūra (turpmāk – infrastruktūra)* – dabas tūrisma un dabas izziņas infrastruktūras tīkls, kas paredzēts spēkā esošā īpaši aizsargājamas dabas teritorijas (ĪADT) dabas aizsardzības plānā (turpmāk visur – dabas aizsardzības plāns), piemēram, skatu laukumi, skatu platformas, torņi, gājēju laipas, takas, velomaršruti, stāvlaukumi, atpūtas vietas, laivu piestātnes, u.c. infrastruktūras objekti, kas samazina apmeklētāju radīto negatīvo ietekmi uz īpaši aizsargājamās dabas teritorijas vērtībām un veicina apmeklētāju informētību par dabas objektiem.

*Infrastruktūras objekts (elements)* – infrastruktūras vienība, kas nepieciešama, lai organizētu epidemioloģiski drošu apmeklētāju plūsmu ĪADT (piemēram, taka, laipa, stāvlaukums, atkritumu urnas, tualetes u.c.).

*Galvenais infrastruktūras objekts* – projektā plānotais infrastruktūras objekts, kura izbūve vai atjaunošana/pārbūve dos vislielāko ieguldījumu projekta ieviešanā, ņemot vērā ar to saistīto apmeklētāju skaitu un to, cik būtiski tas samazina apmeklētāju ietekmi uz ĪADT. Piemēram, ja viena stāvlaukuma labiekārtošana atrisina nesankcionētu teritorijas izbraukāšanu, tad stāvlaukumu var noteikt par galveno infrastruktūras objektu.

*Teritorijas labiekārtošana* – pasākumi tūrisma plūsmas organizēšanai un epidemioloģiski drošas antropogēnās slodzes mazināšanai, kas ietver gan esošās infrastruktūras uzturēšanu, gan jaunas infrastruktūras izbūvi un esošās infrastruktūras atjaunošanu/pārbūvi, gan šo pasākumu kombināciju, kā arī robežzīmju, norādes zīmju, informācijas stendu, sanitāro būvju, atkritumu urnu u.c. izveidi.

*Projekta ietekmes uz iznākuma rādītāju aprēķins* – aprēķins, kura ietvaros tiek noteikta platība (ha), uz kuru samazināties apmeklētāju radītā negatīvā ietekme, izbūvējot un/vai atjaunojot/pārbūvējot projektā plānoto infrastruktūru. Aprēķins veidojas sareizinot ietekmēto teritorijas platību ar koeficientu labvēlīgas ietekmes izvērtēšanai.

*Ietekmētās teritorijas platība* – platība (ha), kas atbilstoši šai metodikai tiek aprēķināta, izvēloties atbilstošo piemēru (situāciju).

*Koeficients labvēlīgas ietekmes izvērtēšanai* – skaitlis, kas atbilstoši šai metodikai veidojas summējot punktus, kas piešķirami, ja projektā plānotā infrastruktūras izveide atbilst noteiktiem kritērijiem. Katrs kritērijs veicina infrastruktūru plānot pārdomāti, lai samazinātu antropogēno slodzi.

*Apsaimniekošanas pasākumi* – dabas aizsardzības plāna sadaļā “Apsaimniekošanas pasākumi” definētie veicamie pasākumi.

*ĪADT projekta teritorija* – ĪADT platības (ha) daļa, kas ietilpst tās/to pašvaldības/u teritorijā, kurā plānots īstenot projekta pasākumus.

*Proporcija, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana* - dabas aizsardzības plānā paredzētais apsaimniekošanas pasākumu skaits teritorijas labiekārtošanai rēķinot pret kopējo dabas aizsardzības plāna apsaimniekošanas sadaļas pasākumu skaitu, procentos.

Metodikas mērķis – pēc vienotiem principiem novērtēt 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” (turpmāk – 5.4.1.1.pasākums) un 5.4.3.2. pasākuma "Kompleksu apsaimniekošanas pasākumu īstenošana *Natura 2000* teritorijās" (turpmāk - 5.4.3.2. pasākuma) projektos paredzētāstūrisma infrastruktūras(turpmāk – infrastruktūras) izbūves un/vai atjaunošanas/pārbūves ietekmi uz iznākuma rādītāja sasniegšanu (dzīvotņu platība, kuras saņem atbalstu, lai panāktu labāku aizsardzības pakāpi, hektāros) un projektu ieguldījumu efektivitāti.

5.4.1.1. un 5.4.3.2. pasākumu mērķis ir mazināt antropogēnās slodzes, tai skaitā tūrisma, eitrofikācijas, erozijas un vides piesārņojuma iespējamo ietekmi uz īpaši aizsargājamiem biotopiem un sugām, veidojot kvalitatīvu, epidemioloģiski drošu tūrisma un dabas izziņas infrastruktūras tīklu, kā arī kompleksu apsaimniekošanas risinājumu ieviešanu *Natura 2000* teritorijās, lai veicinātu Eiropas Savienības nozīmes biotopu un sugu dzīvotņu labvēlīga aizsardzības stāvokļa sasniegšanu. Abu pasākuma virsuzdevums – nodrošināt labvēlīgu aizsardzības statusu biotopiem/uzlabot biotopu stāvokli.

Pasākumi tiek īstenoti saskaņā ar MK 2016.gada 2.augusta noteikumiem Nr.514 “Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija *Natura 2000* teritorijās" un 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2. pasākuma "Kompleksu apsaimniekošanas pasākumu īstenošana *Natura 2000* teritorijās" īstenošanas noteikumi” (turpmāk – MK noteikumi).

Saskaņā MK noteikumu 19. un 19.1punktu 5.4.1.1. un 5.4.3.2. pasākumu ietvaros projekta iesniedzējs atsevišķi aprēķina un sniedz aprakstu par projekta ietekmi uz iznākuma rādītāja sasniegšanu saskaņā ar Dabas aizsardzības pārvaldes izstrādātajām un tīmekļvietnē publicētajām metodikām par projektu ieguldījuma efektivitātes novērtēšanu saistībā ar plānoto infrastruktūru.

5.4.1.1. pasākuma ietvaros nepieciešams aprēķināt projekta ietekmi uz iznākuma rādītāju tikai pēc šeit aprakstītās metodikas. Savukārt 5.4.3.2. pasākuma ietvaros projekta iesniegumā tiek atsevišķi sniegts aprēķins darbībām antropogēno slodzi mazinošas infrastruktūras izbūvē un modernizācijā *Natura 2000* teritorijās pēc šīs metodikas, par ko aprēķinu veic projekta iesniedzējs un ko ar atzinumu apstiprina Dabas aizsardzības pārvalde. Savukārt 5.4.3.2. pasākumam par Eiropas Savienības nozīmes biotopu un sugu dzīvotņu atjaunošanas darbībām ir noteikta atsevišķa metodika, kas publicēta vietnē <https://www.daba.gov.lv/lv/apsaimniekosanas-pasakumu-metodikas> sadaļā “Biotopu un dzīvotņu atjaunošana”, par ko aprēķinu sagatavo Dabas aizsardzības pārvalde.

Metodikā noteiktā iznākuma rādītāja aprēķina pamatā ir līdzšinējā uzkrātā pieredze līdzīga rakstura projektos.

# **II Projekta ietekmes uz iznākuma rādītāju aprēķins jeb projekta ieguldījuma efektivitātes novērtēšana**

Atbalstāmi ir tādi infrastruktūras izveides projekti, kas vienlaikus sniedz lielāko ieguldījumu, lai samazinātu negatīvu ietekmi gan uz sugām, gan biotopiem. Projektu izvērtēšana veicama pēc vienotiem principiem, katra projekta ieguldījumu izvērtējot pēc vairākiem kritērijiem.

Projekta ietekmes uz iznākuma rādītāju aprēķina veikšanai izmantojama šīs metodikas 1.pielikumā esošā veidlapa, kurā jāaprēķina gan ietekmētās teritorijas platība, gan koeficients labvēlīgas ietekmes izvērtēšanai.

Projekta ietekme uz iznākuma rādītāju jeb labvēlīgi ietekmētās teritorijas platība (Pk) tiek aprēķināta, reizinot ietekmētās teritorijas platību (P) ar koeficientu labvēlīgas ietekmes izvērtēšanai (K).

**Pk = P x K**

**Ja aprēķinātā labvēlīgi ietekmētā platība pārsniedz visas ĪADT platību, tad labvēlīgi ietekmētā platība tiek noteikta vienāda ar ĪADT platību. Ja ĪADT platība ir mazāka par 100 ha un saskaņā ar dabas aizsardzības plānu projekta ietvaros ir paredzēts izbūvēt vai atjaunot/pārbūvēt infrastruktūru arī *NATURA 2000* teritorijai pieguļošā teritorijā, tad labvēlīgi ietekmētā platība tiek noteikta atbilstoši aprēķinātajai labvēlīgi ietekmētās teritorijas platībai, bet ne vairāk kā 100 ha.**

Piemēri iznākuma rādītāja aprēķiniem sniegti šīs metodikas 2.pielikumā.

# **III Ietekmētās teritorijas platības (P) noteikšana**

5.4.1.1. un 5.4.3.2. pasākumu mērķis nav veicināt apmeklētāju pieplūdumu noteiktām ĪADT, bet gan informēt apmeklētājus par ĪADT esošajām dabas vērtībām un to aizsardzības nepieciešamību, vienlaikus samazinot apmeklētāju radīto slodzi. Infrastruktūras izveide nav uzskatāma par vienīgo nepieciešamo pasākumu, lai uzlabotu biotopu stāvokli konkrētā ĪADT, bet tā var būt nozīmīga, lai mazinātu apmeklētāju radīto negatīvo ietekmi.

Zemāk minētas situācijas, pēc kurām aprēķināma ietekmētā biotopu platība. Visbiežāk, lai uzlabotu biotopu stāvokli visā ĪADT, nepieciešami kompleksi pasākumi – gan biotopu apsaimniekošana, gan infrastruktūras izveide un uzturēšana, kā arī apmeklētāju informēšana un to plūsmas organizēšana. Līdzšinējā pieredze rāda, ka atkritumu savākšana, labiekārtotu atpūtas vietu uzturēšana un tualešu esamība un uzturēšana ir vieni no nepieciešamākajiem elementiem, kas nodrošina to, ka ar izveidotās infrastruktūras palīdzību apmeklētāji iepazīst dabas vērtības, neradot tām būtisku kaitējumu.

**Ietekmētās teritorijas platība nosakāma, izvēloties zemāk minētos gadījumus, kas attiecināmi uz projektā plānotajiem infrastruktūras elementiem.**

**Aprēķinā drīkst izmantot vairākus no zemāk minētajiem gadījumiem, tos summējot un variējot pēc nepieciešamības, taču aprēķinā jānorāda, pēc kuriem no minētajiem gadījumiem un kā ietekmētā platība aprēķināta.** Aprēķinu veikšanai un pamatošanai izmantojama 1. pielikumā esošās veidlapas 1.tabula, aizpildot attiecīgās 1. – 5.punktā norādītās ailes. Ja kāda no situācijām neattiecas uz projektā plānotajām aktivitātēm, attiecīgajās ailēs to norāda.

**Vienu no infrastruktūras objektiem projekta pieteicējs var noteikt kā galveno infrastruktūras objektu. Ja tiek veikts ietekmētās platības aprēķins galvenajam infrastruktūras objektam, tad objekta izvēli pamato, ņemot vērā ar to saistīto apmeklētāju skaitu un to, cik būtiski tas samazina apmeklētāju negatīvo ietekmi uz ĪADT esošajiem biotopiem** (šādi veikt aprēķinu iespējams 1 d, 2b, 3 b, 4b, 5b gadījumā).Aprēķinu veikšanai un pamatošanai izmantojama 1. pielikumā esošās veidlapas 1.tabula, aizpildot attiecīgo 1. – 5.punktā norādīto aili un pretim galvenajam infrastruktūras objektam izdarot atzīmi lauciņā “Atzīme par galveno infrastruktūras objektu”.

**Ja izbūvējot vai atjaunojot/pārbūvējot infrastruktūru pēc projekta realizācijas tiks ieviesta visa ĪADT dabas aizsardzības plānā paredzētā infrastruktūra, var nepiemērot 1. – 5. situācijā aprakstīto aprēķinu veikšanu un aprēķinu veikt atbilstoši 6.situācijā aprakstītajiem norādījumiem.** Tādā gadījumā aprēķinu veikšanai un pamatošanai izmantojama 1. pielikumā esošās veidlapas 1.tabula, aizpildot tikai 6.punktā norādīto aili, kurā sniegts pamatojums un skaidrojums šī aprēķina veikšanai.

1. **Ietekmētās platības aprēķināšana lineāru infrastruktūras objektu izbūves vai atjaunošanas/pārbūves gadījumā (piem., ja tiek plānota taku, laipu, celiņu, veloceliņu, kāpņu, ceļu izbūve vai stihiski iebraukāto ceļu slēgšana):**
2. Taku, laipu, celiņu, veloceliņu, kāpņu gadījumā pieņem, ka visā līnijveida infrastruktūras garumā tiek nodrošināta pieguļošās platības stāvokļa uzlabošanās vismaz 10 m platumā kopā uz abām pusēm no līnijveida infrastruktūras malām (piem., ja plānota 100m garas laipas izbūve un/vai atjaunošana/pārbūve, tad labvēlīgi tiks ietekmēta 1000m2 platība);
3. Ceļu sakārtošanas gadījumā pieņem, ka visā projektā plānotā ceļa garumā tiek nodrošināta pieguļošās platības stāvokļa uzlabošanās vismaz 50m platumā kopā uz abām pusēm no līnijveida infrastruktūras malām (piemēram, ja ceļa sakārtošana plānota 500 m garumā, tad labvēlīgi tiks ietekmēta 25000m2 platība).
4. Izbūvējot un/vai atjaunojot/pārbūvējot barjeras/nožogojumus, lai samazinātu stihiski iebraukātu ceļu izmantošanu, un vienlaikus sniedzot norādes par tuvāko pieejamo izmantojamo ceļu, labvēlīgi ietekmēto platību nosaka 30m platumā, reizinot to ar noslēgtā ceļa posma garumu (piemēram, ja ceļš nelikumīgi caur stigu iebraukāts 500 m garumā, tad to noslēdzot ar barjeru tiek pieņemts, ka labvēlīgi tiks ietekmēta 15000m2 platība).

Ietekmētā platība tiek aprēķināta atsevišķi katram projektā plānotajam objektam un summēta.

1. Ja vienlaikus izpildās šādi nosacījumi:
* Projekta pieteicējs pamato, ka taka, laipa, ceļš (tai skaitā ceļa slēgšana), celiņš, kāpnes vai cita līnijveida infrastruktūra ĪADT ir galvenais infrastruktūras objekts;
* projekta teritorijā plānots ieviest un/vai atjaunot vismaz **60%** no visā ĪADT dabas aizsardzības plānā plānotā infrastruktūras objektu skaita;
* plānoto infrastruktūru paredzēts papildināt ar elementiem, kas samazina vai novērš stihisku piesārņojumu ar sadzīves atkritumiem (piem., noslēgtas atkritumu urnas, labiekārtotas atpūtas vietas, tualetes)

tad pieņem, ka plānotā infrastruktūra samazinās apmeklētāju radīto nelabvēlīgo ietekmi uz visu ĪADT platību tādā proporcijā, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana\*. Piemēram, ja ĪADT platība ir 1000 ha, bet dabas aizsardzības plānā minēti vairāki apsaimniekošanas pasākumi, no kuriem teritorijas labiekārtošana, izveidojot un uzturot infrastruktūru, aizņem proporcionāli 30% no visiem apsaimniekošanas pasākumiem kopā, tad teritorijas platība, kurā stāvokļa uzlabošanās atkarīga no infrastruktūras izveides, nosakāma 300 ha apjomā.

\* - rēķinot pret plānā paredzēto kopējo apsaimniekošanas pasākumu skaitu

**2. Ietekmētās platības aprēķināšana, ja tiek plānota skatu platformu, skatu torņu un citas līdzīgas infrastruktūras izbūve vai atjaunošana/pārbūve:**

1. Ja izpildās šādi nosacījumi:
* projektā plānotais skatu tornis, skatu platforma vai līdzīga infrastruktūra ir tikai viens no daudziem ĪADT dabas aizsardzības plānā paredzētās infrastruktūras elementiem;
* ĪADT dabas aizsardzības plānā vairākās teritorijas daļās plānoti dažādi infrastruktūras objekti, kas viens otru tieši nepapildina, bet kas kopumā palīdz organizēt apmeklētāju plūsmu visā ĪADT

tad ietekmētā platība tiek aprēķināta atsevišķi katram projektā plānotajam infrastruktūras objektam un summēta.

Attiecībā uz skatu torni, skatu platformu vai līdzīgu infrastruktūru pieņem, ka atsevišķi aprēķinot ietekmētā platība ir 1 km rādiusā ap plānoto objektu.

1. Ja vienlaikus izpildās šādi nosacījumi:
* Projekta pieteicējs pamato, ka skatu platforma, skatu tornis un cita līdzīga infrastruktūra ĪADT ir galvenais infrastruktūras objekts;
* šo infrastruktūru paredzēts papildināt ar elementiem, kas samazina vai novērš stihisku piesārņojumu ar sadzīves atkritumiem (piem., noslēgtas atkritumu urnas, labiekārtotas atpūtas vietas, tualetes) vai šādus elementus projektā paredzēts atjaunot/pārbūvēt, vai tie jau ir izveidoti un nodoti ekspluatācijā;
* projektā plānotā infrastruktūra papildinās izmantošanā esošo vai plānoto infrastruktūru, piem., taku, laipu, stāvlaukumu u.c.;
* projekta teritorijā plānots izveidot un/vai atjaunot/pārbūvēt vismaz **60%** no visā ĪADT dabas aizsardzības plānā plānotā infrastruktūras objektu skaita,

tad pieņem, ka plānotā infrastruktūra samazinās apmeklētāju radīto nelabvēlīgo ietekmi uz visu ĪADT platību tādā proporcijā, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana\*. Piemērs līdzīgi kā 1 d) situācijā;

\* - rēķinot pret plānā paredzēto kopējo apsaimniekošanas pasākumu skaitu

**3. Ietekmētās platības aprēķināšana, ja tiek plānota laivu nolaišanas/izcelšanas vietu, laivu piestātņu izbūve vai atjaunošana/pārbūve:**

1. Ja tiek plānota laivu nolaišanas/izcelšanas vietas vai laivu piestātnes izbūve vai atjaunošana/pārbūve, tad aprēķinot ietekmēto platību, pieņem, ka sauszemē ietekmētā platība ir 10m platumā un 500m virzienā uz abām pusēm no laivu nolaišanas/izcelšanas vietas vai laivu piestātnes, ar nosacījumu, ka projektā ir paredzēti vai jau ir izveidoti elementi, kas palīdz koncentrēt piesārņojumu ar sadzīves atkritumiem (piem., noslēgtas atkritumu urnas, labiekārtotas atpūtas vietas, tualetes). Piemēram, vienas piestātnes gadījumā ietekmētā sauszemes platība ir 5000m2 jeb 0,5ha.

Ja plānoti vairāki infrastruktūras objekti, tad ietekmētā platība tiek aprēķināta atsevišķi katram projektā plānotajam objektam un summēta.

b) Ja vienlaikus izpildās šādi nosacījumi:

- projekta pieteicējs pamato, ka laivu nolaišanas/izcelšanas vietas vai laivu piestātnes izbūve vai atjaunošana/pārbūve un cita līdzīga infrastruktūra ĪADT ir galvenais infrastruktūras objekts;

- šo infrastruktūru paredzēts papildināt ar elementiem, kas samazina vai novērš stihisku piesārņojumu ar sadzīves atkritumiem (piem., noslēgtas atkritumu urnas, labiekārtotas atpūtas vietas, tualetes) vai šādus elementus projektā paredzēts atjaunot/pārbūvēt, vai tie jau ir izveidoti un nodoti ekspluatācijā;

- projektā plānotā infrastruktūra papildinās izmantošanā esošo vai plānoto infrastruktūru, piem., taku, laipu, stāvlaukumu, laivošanas ceļu u.c.;

- projekta teritorijā plānots ieviest un/vai atjaunot vismaz **60%** no visā ĪADT dabas aizsardzības plānā plānotā infrastruktūras objektu skaita

tad pieņem, ka plānotā infrastruktūra samazinās apmeklētāju radīto nelabvēlīgo ietekmi uz visu ĪADT platību tādā proporcijā, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana[[1]](#footnote-1)♦. Piemērs līdzīgi kā 1 d) situācijā.

**4. Ietekmētās platības aprēķināšana, ja tiek plānota peldvietu labiekārtošana vai infrastruktūra, lai apmeklētājus koncentrētu noteiktās vietās pie ĪADT esošas ūdenstilpes**

1. Ja izpildās šādi nosacījumi:
* projektā plānotā peldvietas/labiekārtotas vietas pie ūdeņiem izveide ir tikai viens no daudziem ĪADT dabas aizsardzības plānā paredzētās infrastruktūras elementiem;
* ĪADT dabas aizsardzības plānā vairākās teritorijas daļās plānoti dažādi infrastruktūras objekti, kas viens otru tieši nepapildina, bet kas kopumā palīdz organizēt apmeklētāju plūsmu visā ĪADT

tad ietekmētā platība tiek aprēķināta atsevišķi katram projektā plānotajam objektam un summēta.

Attiecībā uz peldvietu vai citu labiekārtotu atpūtas vietu pie ūdeņiem pieņem, ka ietekmētā platība ir 300 m rādiusā ap plānoto objektu.

1. Ja vienlaikus izpildās šādi nosacījumi:
* Projekta pieteicējs pamato, ka peldvietas/labiekārtotas vietas pie ūdeņiem ĪADT ir galvenais infrastruktūras objekts;
* plānoto infrastruktūru paredzēts papildināt ar elementiem, kas samazina vai novērš stihisku piesārņojumu ar sadzīves atkritumiem (piem., noslēgtas atkritumu urnas, tualetes) vai šādus elementus projektā paredzēts atjaunot/pārbūvēt, vai tie jau ir izveidoti un nodoti ekspluatācijā;

- projekta teritorijā plānots ieviest un/vai atjaunot vismaz 80% no visā ĪADT dabas aizsardzības plānā plānotā infrastruktūras objektu skaita

tad pieņem, ka plānotā infrastruktūra samazinās apmeklētāju radīto nelabvēlīgo ietekmi uz visu ĪADT platību tādā proporcijā, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana[[2]](#footnote-2)♦. Piemērs līdzīgi kā 1 d) situācijā;

**5. Ietekmētās platības aprēķināšana, ja tiek plānota stāvlaukuma izbūve vai atjaunošana/pārbūve**

1. Ja izpildās šādi nosacījumi:
* projektā plānotais stāvlaukums vai līdzīga infrastruktūra ir tikai viens no ĪADT dabas aizsardzības plānā paredzētās infrastruktūras elementiem;
* ĪADT dabas aizsardzības plānā vairākās teritorijas daļās plānoti dažādi infrastruktūras objekti, kas viens otru tieši nepapildina, bet kas kopumā palīdz organizēt apmeklētāju plūsmu visā ĪADT

tad ietekmētā platība tiek aprēķināta atsevišķi katram projektā plānotajam objektam un summēta.

Attiecībā uz stāvlaukumu vai līdzīgu infrastruktūru pieņem, ka ietekmētā platība ir 500m rādiusā ap plānotā objekta centru.

1. Ja vienlaikus izpildās šādi nosacījumi:
* Projekta pieteicējs pamato, ka stāvlaukums un cita līdzīga infrastruktūra ĪADT ir galvenais infrastruktūras objekts;
* plānoto infrastruktūru paredzēts papildināt ar elementiem, kas samazina vai novērš stihisku piesārņojumu ar sadzīves atkritumiem (piem., noslēgtas atkritumu urnas, labiekārtotas atpūtas vietas, tualetes) vai šādus elementus projektā paredzēts atjaunot/pārbūvēt, vai tie jau ir izveidoti un nodoti ekspluatācijā;
* projektā plānotā infrastruktūra papildinās izmantošanā esošo vai plānoto infrastruktūru, piem., taku, laipu, skatu torni u.c.;
* projekta teritorijā plānots ieviest un/vai atjaunot/pārbūvēt vismaz **60%** no visā ĪADT dabas aizsardzības plānā plānotā infrastruktūras objektu skaita

tad pieņem, ka plānotā infrastruktūra samazinās apmeklētāju radīto nelabvēlīgo ietekmi uz visu ĪADT platību tādā proporcijā, kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana[[3]](#footnote-3)♦. Piemērs līdzīgi kā 1 d) situācijā;

**6. Ietekmētās platības aprēķināšana, ja projektā tiek ieviesta visa ĪADT dabas aizsardzības plānā paredzētā infrastruktūra**

Situācijā, ja izbūvējot vai atjaunojot/pārbūvējot infrastruktūru pēc projekta realizācijas tiks ieviesta visa ĪADT dabas aizsardzības plānā paredzētā infrastruktūra, var nepiemērot 1. – 5. situācijā aprakstīto aprēķinu veikšanu, bet ietekmēto platību noteikt 30% apmērā no visas ĪADT platības projekta teritorijā. Ja aprēķina rezultātā ietekmētā platība ir mazāka nekā 100 ha, tad ietekmēto platību nosaka 100 ha apmērā. Šādā gadījumā aizpilda 1.pielikuma 1.tabulas 6.aili, pamatojot izvēli un aprēķinu, un nepilda 1.- 5.lauciņu.

# **IV Koeficients labvēlīgas ietekmes izvērtēšanai (K)**

Tūrisma radītā ietekme īpaši aizsargājamās dabas teritorijās parasti ir saistīta galvenokārt ar tādām negatīvām ietekmēm kā biotopu nobradāšana, traucējums jutīgām putnu sugām, piegružošana ar atkritumiem, eitrofikācija, īpaši aizsargājamo sugu iznīcināšana (nobradāšana, noraušana), ugunskuru kurināšana neatļautās vietās un mirušās koksnes izvākšana nesankcionētiem ugunskuriem, skrāpējumi atsegumos, sikspārņu traucēšana to ziemošanas vietās (alās), utt. Tomēr, pareizi organizējot tūrisma plūsmu, tam izveidojot nepieciešamo infrastruktūru, ir iespējams šīs negatīvās ietekmes mazināt, vienlaikus ieinteresējot un informējot par dabas vērtībām.

Pret nobradāšanu dažādi biotopi ir atšķirīgi jutīgi, bet vislielākā nobradāšanas ietekme jūtama dažādos piekrastes biotopos un biotopos, kas saistīti ar dažādām reljefa formām, piem., gravu un nogāžu meži, atsegumi, alas, stāvkrasti. Nobradāšana negatīvi ietekmē arī purvu un mežu biotopus, slapjus zālājus reljefa pazeminājumos un palienēs, avotus un avoksnājus. Savukārt putni ir tie, kas galvenokārt cieš no nepareizi organizētas tūrisma plūsmas, jo var tikt traucēti ligzdošanas laikā, sevišķi jutīgi ir plēsējputni un vistveidīgo kārtas putni. Tualešu trūkums veicina biotopu eitrofikāciju un burtiskā nozīmē piemēslo apkārtni intensīvi apmeklētās vietās.

 **Koeficients labvēlīgas ietekmes izvērtēšanai katram projektam tiek noteikts, bāzes koeficientam 1 piesummējot attiecīgu punktu skaitu zemāk minēto kritēriju izpildes gadījumā.**

1. plānotā infrastruktūra samazina antropogēno ietekmi uz biotopiem reljefa īpatnībās (piemēram, infrastruktūra netiek plānota augstāko kāpu (virs 20 m) virsotnē, kā arī stāvās nogāzēs, infrastruktūra perpendikulāri nešķērsos kāpu vaļņus, minimāli šķērsos purvainas un slapjas, avotainas ieplakas, izņemot, ja infrastruktūra konkrētajā vietā paredzēta dabas aizsardzības plānā – **0,1**;
2. infrastruktūra plānota epidemioloģiski droša, piemēram tā, lai veidotos apļveida maršruts ar virziena norādēm **– 0,3**;
3. infrastruktūra tiek plānota pa esošo ceļu, taciņu tīklu, novēršot nevēlamu papildus teritorijas un biotopu fragmentāciju – **0,1**;
4. infrastruktūra plānota tā, lai novērstu iespējas kāpt augšā/lejā pa iežu atsegumu/iem, infrastruktūra tiek plānota pēc iespējas ārpus jutīgiem biotopiem vai tos skarot perifērijā, izņemot, ja infrastruktūra paredzēta dabas aizsardzības plānā vai esošo stihiski iemīto taku, taciņu vietā – **0,2**;
5. stāvlaukumi tiek plānoti ārpus īpaši aizsargājamu biotopu aizņemtām platībām – **0,1**;
6. infrastruktūras būvniecības darbi dabā tiek plānoti pēc 30.jūnija (lai samazinātu būvniecības radīto ietekmi uz dzīvniekiem un putniem to vairošanās laikā) – **0,2**;
7. materiāli, ko plāno izmantot būvniecībā, ir videi draudzīgi un ilglaicīgi (piem., metāls, koks, atkārtoti pārstrādāti materiāli), kā arī tie nerada ķīmiska piesārņojuma draudus apkārtējā vidē – **0,2**;
8. plānotā infrastruktūra tiks integrēta esošās infrastruktūras tīklā (piemēram, ja ir esošs stāvlaukums, bet nav sakārtots piebraucamais ceļš, tad piebraucamā ceļa izbūve un/vai atjaunošana/pārbūve uzskatāma par esošās infrastruktūras papildinājumu, to integrējot esošā infrastruktūras tīklā) un plānotās infrastruktūras elementi viens otru papildina un pilnībā regulē apmeklētāju plūsmu (piemēram, ja ir plānota torņa izbūve, tad ir arī plānota vai dabā eksistējoša labiekārtota taka/laipa uz to, stāvlaukums utt.) – **0,2**;
9. plānotās infrastruktūras elementi ir papildināti ar informācijas stendiem, norāžu zīmēm un, kur nepieciešams, arī ar ĪADT robežzīmēm – **0,3;**
10. esošo vai plānoto infrastruktūru plānots papildināt ar labiekārtojuma elementiem (piemēram, tūristu apmetnes, atpūtas vietas, galdi, soli, ugunskura vietas, nojumes, tualetes, norādes zīmes – “Ko atnesi, to aiznes” u.c. **– 0,3**
11. tiek atjaunota esošā nolietotā infrastruktūra, uzlabojot apmeklētāju drošību un samazinot potenciālo negatīvo ietekmi uz teritoriju, kas rastos, ja pēc inerces apmeklētāji turpinātu apmeklēt ĪADT, kurā esošā infrastruktūra ir avārijas stāvoklī – **0,2.**

# **Koeficients labvēlīgas ietekmes izvērtēšanai K = 1 + ( punktu summa par 1 - 11 kritēriju izpildi)**

**Maksimāli iespējamais koeficients = 3,2**

Projekta iesniedzējam 1.pielikumā norādītās veidlapas 2.tabulā jānorāda un īsi jāpamato katrā kritērijā iegūtais punktu skaits. Ja kritērijs izpildās daļēji vai nav attiecināms uz projekta aktivitātēm, punktu skaits par to netiek piešķirts.

1.pielikums.

Projekta ieguldījuma efektivitātes novērtējums

|  |  |
| --- | --- |
| ***Projekta pieteicējs*** |  |
| ***Projekta partneri*** |  |
| ***Īpaši aizsargājamā dabas teritorija (ĪADT)*** |  |
| ***ĪADT kopējā platība*** |  |
| ***Projekta teritorija*** |  |
| ***Pašvaldība(s), kuras(u) teritorijā plānots ieviest projekta aktivitātes*** |  |
| ***Dabas aizsardzības plāna termiņš (spēkā no … līdz …)*** |  |
| ***Proporcija (%), kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana,******rēķinot pret plānā paredzēto kopējo apsaimniekošanas pasākumu skaitu*** | Kopējais dabas aizsardzības plāna apsaimniekošanas sadaļas pasākumu skaits (A)= \_\_\_\_\_\_\_\_\_\_\_\_\_\_\_ Dabas aizsardzības plānā paredzētais pasākumu skaits teritorijas labiekārtošanai (B) = \_\_\_\_\_\_\_\_\_Proporcija = B/A\*100%=\_\_\_\_\_\_\_\_\_% |
| ***Dabas aizsardzības plānā paredzētie infrastruktūras objekti\* (izņemot robežzīmes)*** |  |
| ***Pirms projekta izbūvētie infrastruktūras objekti\*, kas paredzēti dabas aizsardzības plānā***  |  |
| ***Projektā plānotie atjaunojamie infrastruktūras objekti\*, kas paredzēti dabas aizsardzības plānā***  |  |
| ***Projektā plānotie jaunas infrastruktūras objekti\*, kas paredzēti dabas aizsardzības plānā*** |  |
| ***Projekta ietekme uz iznākuma rādītāju jeb labvēlīgi ietekmētās teritorijas platība (Pk) tiek aprēķināta, reizinot ietekmētās teritorijas platību (P) ar koeficientu labvēlīgas ietekmes izvērtēšanai (K)******Pk = P x K*** | Pk = \_\_\_\_\_\_\_\_\_\_\_\_\_\_haP = \_\_\_\_\_\_\_\_\_\_\_\_\_\_\_ha (aprēķini atbilstoši 1.tabulā norādītajam)K= \_\_\_\_\_\_\_\_\_\_\_\_\_\_\_\_\_\_\_\_\_(aprēķini atbilstoši 2.tabulā norādītajam) |

\* tai skaitā, veidi, skaits un raksturlielumi. Piem., ceļš-1 posms, 100m, barjeras – 2 gab., koka laipa – 1 posms, 500m utt. (izņemot robežzīmes)

1.tabula

|  |
| --- |
|  |

Ietekmētās teritorijas platība (P)=

|  |  |  |  |  |  |
| --- | --- | --- | --- | --- | --- |
| **Nr.p.k.** | **Situācija** | **Atzīme par galveno infrastruk-tūras objektu** | **Platība, kas tiks labvēlīgi ietekmēta** | **Pamatojums platības aprēķinam (īss apraksts, kā aprēķināta platība, kura no situācijām attiecināta)** | **Dabas aizsardzības pārvaldes vērtējums (aili aizpilda DAP) – ja kritērija vērtējums atšķiras no projekta pieteicēja vērtējuma, sniegts īss pamatojums** |
| *1.* | *Ietekmētās biotopu platības aprēķināšana lineāru infrastruktūras objektu izbūves vai*atjaunošanas/pārbūves *gadījumā (piem., ja tiek plānota taku, laipu, celiņu, veloceliņu, kāpņu, ceļu izbūve vai stihiski iebraukāto ceļu slēgšana):* |  |  |  |  |
| *2.* | *Ietekmētās platības aprēķināšana, ja tiek plānota skatu platformu, skatu torņu un citas līdzīgas infrastruktūras izbūve* |  |  |  |  |
| *3.* | *Ietekmētās platības aprēķināšana, ja tiek plānota laivu nolaišanas/izcelšanas vietu, laivu piestātņu izbūve vai* atjaunošana/pārbūve |  |  |  |  |
| *4.* | *Ietekmētās platības aprēķināšana, ja tiek plānota peldvietu labiekārtošana vai infrastruktūra, lai apmeklētājus koncentrētu noteiktās vietās pie ĪADT esošas ūdenstilpes* |  |  |  |  |
| *5.* | *Ietekmētās platības aprēķināšana, ja tiek plānota stāvlaukumu izbūve vai* atjaunošana/pārbūve |  |  |  |  |
| *6.* | *Ietekmētās platības aprēķināšana, ja projektā tiek ieviesta visa ĪADT dabas aizsardzības plānā paredzētā infrastruktūra* |  |  |  |  |
|  | *Kopā (ha)* |  |  |  |  |

2.tabula

|  |
| --- |
|  |

**Koeficients labvēlīgās ietekmes izvērtēšanai (K) = 1 + kopējais aprēķinātais punktu skaits *(no tabulas)***

| **Nr.p.k.** | **Kritērijs** | **Punktu skaits, kas piešķirams, ja kritērijs izpildās** | **Projekta pieteicēja piešķirtais punktu vērtējums** | **Pamatojums kritērija izpildei īss apraksts, kā projektā plānotās aktivitātes atbilst tam, lai piešķirtu punktu par to, ka izpildās konkrētais kritērijs)** | **Dabas aizsardzības pārvaldes vērtējums (aili aizpilda DAP) – ja kritērija vērtējums atšķiras no projekta pieteicēja vērtējuma, sniegts īss pamatojums** |
| --- | --- | --- | --- | --- | --- |
| *1.* | *plānotā infrastruktūra samazina antropogēno ietekmi uz biotopiem reljefa īpatnībās (punkti piešķirami arī tad, ja infrastruktūra reljefa īpatnībās paredzēta dabas aizsardzības plānā)* | *0,1* |  |  |  |
| *2.* | *infrastruktūra plānota epidemioloģiski droša* | *0,3* |  |  |  |
| *3.* | *infrastruktūra tiek plānota pa esošo ceļu, taciņu tīklu, novēršot nevēlamu papildus teritorijas un biotopu fragmentāciju*  | *0,1* |  |  |  |
| *4.* | *Infrastruktūra plānota tā, lai novērstu iespējas kāpt augšā/lejā pa iežu atsegumu/iem , infrastruktūra tiek plānota pēc iespējas ārpus jutīgiem biotopiem vai tos skarot perifērijā (punkti piešķirami arī tad, ja infrastruktūra caur jutīgiem biotopiem paredzēta dabas aizsardzības plānā)* | *0,2* |  |  |  |
| *5.* | *stāvlaukumi tiek plānoti ārpus īpaši aizsargājamu biotopu aizņemtām platībām* | *0,1* |  |  |  |
| *6.* | *infrastruktūras būvniecības darbi dabā tiek plānoti pēc 30.jūnija* | *0,2* |  |  |  |
| *7.* | *materiāli, ko plāno izmantot būvniecībā, ir videi draudzīgi un ilglaicīgi, kā arī tie nerada ķīmiska piesārņojuma draudus apkārtējā vidē*  | *0,2* |  |  |  |
| *8.* | *plānotā infrastruktūra tiks integrēta esošās infrastruktūras tīklā un plānotās infrastruktūras elementi viens otru papildina un pilnībā regulē apmeklētāju plūsmu*  | *0,2* |  |  |  |
| *9.* | *plānotās infrastruktūras elementi ir papildināti ar informācijas stendiem, norāžu zīmēm un, kur nepieciešams, arī ar ĪADT robežzīmēm* | *0,3* |  |  |  |
| *10.* | *esošo vai plānoto infrastruktūru plānots papildināt ar labiekārtojuma elementiem (piemēram, tūristu apmetnes, atpūtas vietas, galdi, soli, ugunskura vietas, atkritumu urnas, nojumes, tualetes u.c.* | *0,3* |  |  |  |
| *11.* | *tiek atjaunota esošā nolietotā infrastruktūra, uzlabojot apmeklētāju drošību un samazinot potenciālo negatīvo ietekmi uz teritoriju, kas rastos, ja pēc inerces apmeklētāji turpinātu apmeklēt ĪADT, kurā esošā infrastruktūra ir avārijas stāvoklī* | *0,2* |  |  |  |
|  | ***Kopējais aprēķinātais punktu skaits*** | ***2,2*** |  |  |  |

2.pielikums.

Piemērs

Projekta ieguldījuma efektivitātes novērtējums

|  |  |
| --- | --- |
| ***Projekta pieteicējs*** | Priekules novada pašvaldība |
| ***Projekta partneri*** | Vaiņodes novada pašvaldība |
| ***Īpaši aizsargājamā dabas teritorija (ĪADT)*** | DL “Ruņupes ieleja” |
| ***ĪADT kopējā platība*** | 607 ha  |
| ***Projekta teritorija*** | 607 ha  |
| ***Pašvaldība(s), kuras(u) teritorijā plānots ieviest projekta aktivitātes*** | Priekules novads, Vaiņodes novads |
| ***Dabas aizsardzības plāna termiņš (spēkā no … līdz …)*** | 2016.-2026. |
| ***Proporcija (%), kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana,******rēķinot pret plānā paredzēto kopējo apsaimniekošanas pasākumu skaitu*** | Kopējais dabas aizsardzības plāna apsaimniekošanas sadaļas pasākumu skaits (A)= \_\_\_\_19\_\_\_\_\_\_\_\_\_\_\_ Dabas aizsardzības plānā paredzētais pasākumu skaits teritorijas labiekārtošanai (B) = \_\_\_5\_\_\_\_\_\_Proporcija = B/A\*100%=\_\_26\_\_\_\_% |
| ***Dabas aizsardzības plānā paredzētie infrastruktūras objekti\* (izņemot robežzīmes)*** | gājēju taka – 5 km, velomaršruta taka – 8 km, 2 skatu laukumi, 1 auto stāvlaukums2 stendi, 1 tūristu apmetne |
| ***Pirms projekta izbūvētie infrastruktūras objekti\*, kas paredzēti dabas aizsardzības plānā***  | 2 stendi, 1 tūristu apmetne |
| ***Projektā plānotie atjaunojamie infrastruktūras objekti\*, kas paredzēti dabas aizsardzības plānā***  | 1 tūristu apmetne |
| ***Projektā plānotie jaunas infrastruktūras objekti\*, kas paredzēti dabas aizsardzības plānā*** | gājēju taka – 5 km, velomaršruta taka – 8 km, 2 skatu laukumi, 1 auto stāvlaukums |
| ***Projekta ietekme uz iznākuma rādītāju jeb labvēlīgi ietekmētās teritorijas platība (Pk) tiek aprēķināta, reizinot ietekmētās teritorijas platību (P) ar koeficientu labvēlīgas ietekmes izvērtēšanai (K)******Pk = P x K*** | Aprēķinātais Pk = **797,95 ha**P = 249,36 ha (aprēķini atbilstoši 1.tabulā norādītajam)K= 3,2 (aprēķini atbilstoši 2.tabulā norādītajam)Tomēr, tā kā Pk pārsniedz IADT kopējo platību, atbilstoši šīs metodika II.sadaļai, Pk tiek noteikts ĪADT kopplatībai jeb 607 ha apmērā |

\* tai skaitā, veidi, skaits un raksturlielumi. Piem., ceļš-1 posms, 100m, barjeras – 2 gab., koka laipa – 1 posms, 500m utt. (izņemot robežzīmes)

1.tabula 1.VARIANTS

|  |
| --- |
| 249,36 ha |

Ietekmētās teritorijas platība (P)=

| **Nr.p.k.** | **Situācija** | **Atzīme par galveno infrastruk-tūras objektu** | **Platība, kas tiks labvēlīgi ietekmēta** | **Pamatojums platības aprēķinam (īss apraksts, kā aprēķināta platība, kura no situācijām attiecināta)** | **Dabas aizsardzības pārvaldes vērtējums (aili aizpilda DAP) – ja kritērija vērtējums atšķiras no projekta pieteicēja vērtējuma, sniegts īss pamatojums** |
| --- | --- | --- | --- | --- | --- |
| *1.* | *Ietekmētās biotopu platības aprēķināšana lineāru infrastruktūras objektu izbūves vai atjaunošanas/pārbūves gadījumā (piem., ja tiek plānota taku, laipu, celiņu, veloceliņu, kāpņu, ceļu izbūve vai stihiski iebraukāto ceļu slēgšana):* |  | 13 ha | Gājēju takas izveide un labiekārtošana (1a situācija) = 5000 m X 10 m = 5 ha;Velomaršruta izveide un labiekārtošana (1a situācija) = 8000 m x 10 m = 8 ha;Kopā = 5+8=13 ha |  |
| *2.* | *Ietekmētās platības aprēķināšana, ja tiek plānota skatu platformu, skatu torņu un citas līdzīgas infrastruktūras izbūve* | x | 157,82 ha | 2 skatu platformu, kas papildina gājēju taku un velomaršrutu (2b situācija), izveide. Projekta pieteicējs uzskata, ka skatu platformu objekti ir galvenie infrastruktūras objekti, jo piesaistīs apmeklētājus, tādējādi koncentrējot tos uz labiekārtotajiem maršrutiem un novēršot apmeklētāju radīto ietekmi uz pārējo teritoriju. Tā kā teritorijā šie objekti ir plānoti, bet nav izveidoti, nav iespējams norādīt apmeklētāju skaitu. Ņemot vērā līdzšinējo ĪADT apmeklētāju skaitu, un to, ka infrastruktūras izveides gadījumā apmeklētāju skaits pieaugs vismaz divas reizes, skatu platformas varētu piesaistīt vismaz 1000 apmeklētāju gadā. Skatu platformas tiks papildinātas ar informatīvo stendu, kā arī pie katras no skatu platformām būs paredzētas slēgta tipa atkritumu urnas un soliņi. Skatu platformas papildinās gājēju taku, velotaku un stāvlaukumu. Ieviešot projektu, tiks ieviesta un atjaunota visa ĪADT dabas aizsardzības plānā paredzētā infrastruktūra.Proporcija (%), kādā dabas aizsardzības plāna apsaimniekošanas pasākumu sadaļā paredzēta teritorijas labiekārtošana,rēķinot pret plānā paredzēto kopējo apsaimniekošanas pasākumu skaitu ir 26%, attiecīgi 26% no 607 ha=157,82 ha |  |
| *3.* | *Ietekmētās platības aprēķināšana, ja tiek plānota laivu nolaišanas/izcelšanas vietu, laivu piestātņu izbūve vai atjaunošana/pārbūve* |  |  | Nav paredzēts |  |
| *4.* | *Ietekmētās platības aprēķināšana, ja tiek plānota peldvietu labiekārtošana vai infrastruktūra, lai apmeklētājus koncentrētu noteiktās vietās pie ĪADT esošas ūdenstilpes* |  |  | Nav paredzēts |  |
| *5.* | *Ietekmētās platības aprēķināšana, ja tiek plānota stāvlaukumu izbūve vai atjaunošana/pārbūve* |  | 78.54 ha | Viena auto stāvlaukuma, kas papildina gājēju taku un velomaršrutu (5a situācija), kā arī skatu platformas izveide. Atbilstoši metodikai viens plānotās infrastruktūras objekts samazinās apmeklētāju radīto nelabvēlīgo ietekmi 500m rādiusā ap izveidoto objektu.  |  |
| *6.* | *Ietekmētās platības aprēķināšana, ja projektā tiek ieviesta visa ĪADT dabas aizsardzības plānā paredzētā infrastruktūra* |  |  |  |  |
|  | *Kopā (ha)* |  | 249,36 ha |  |  |

1.tabula 2.VARIANTS

ŠAJĀ SITUĀCIJĀ, KAD TIEK PLĀNOTS IEVIEST VISU DABAS AIZSARDZĪBA SPLĀNĀ PAREDZĒTO INFRASTRUKTŪRU, APRĒĶINU IESPĒJAMS VEIKT ARĪ ŠĀDI:

Aprēķina pamatojums

|  |
| --- |
| 249,36 ha |

Ietekmētās teritorijas platība (P)=

| **Nr.p.k.** | **Situācija** | **Atzīme par galveno infrastruk-tūras objektu** | **Platība, kas tiks labvēlīgi ietekmēta** | **Pamatojums platības aprēķinam (īss apraksts, kā aprēķināta platība, kura no situācijām attiecināta)** | **Dabas aizsardzības pārvaldes vērtējums (aili aizpilda DAP) – ja kritērija vērtējums atšķiras no projekta pieteicēja vērtējuma, sniegts īss pamatojums** |
| --- | --- | --- | --- | --- | --- |
| *1.* | *Ietekmētās biotopu platības aprēķināšana lineāru infrastruktūras objektu izbūves vai atjaunošanas/pārbūves gadījumā (piem., ja tiek plānota taku, laipu, celiņu, veloceliņu, kāpņu, ceļu izbūve vai stihiski iebraukāto ceļu slēgšana):* |  |  |  |  |
| *2.* | *Ietekmētās platības aprēķināšana, ja tiek plānota skatu platformu, skatu torņu un citas līdzīgas infrastruktūras izbūve* |  |  |  |  |
| *3.* | *Ietekmētās platības aprēķināšana, ja tiek plānota laivu nolaišanas/izcelšanas vietu, laivu piestātņu izbūve vai atjaunošana/pārbūve* |  |  |  |  |
| *4.* | *Ietekmētās platības aprēķināšana, ja tiek plānota peldvietu labiekārtošana vai infrastruktūra, lai apmeklētājus koncentrētu noteiktās vietās pie ĪADT esošas ūdenstilpes* |  |  |  |  |
| *5.* | *Ietekmētās platības aprēķināšana, ja tiek plānota stāvlaukumu izbūve vai* atjaunošanas/pārbūves |  |  |  |  |
| *6.* | *Ietekmētās platības aprēķināšana, ja projektā tiek ieviesta visa ĪADT dabas aizsardzības plānā paredzētā infrastruktūra* |  | 182,1 ha | Aprēķins veikts atbilstoši metodikā aprakstītajai 6.situācijai, jo plānots ieviest visu ĪADT dabas aizsardzības plānā paredzēto infrastruktūru. Līdz ar to ietekmētā platība tiek noteikta 30% apmērā no visas ĪADT platības projekta teritorijā. Tā kā projekta aktivitātes plānotas abu novadu, kuru teritorijā ietilpst ĪADT, teritorijā, tad projekta teritorija ir vienāda ar visas ĪADT teritoriju, t.i., 607ha. Ja tiek ieviesta visa dabas aizsardzības plānā paredzētā infrastruktūra, tad ietekmētā platība tiek noteikta 30% apmērā no visas projekta platības. Attiecīgi 30% no 607 ha =  |  |
|  | *Kopā (ha)* |  | 182,1 ha |  |  |

2.tabula

|  |
| --- |
| **3,2** |

**Koeficients labvēlīgās ietekmes izvērtēšanai (K) = 1 + 2,2**

| **Nr.p.k.** | **Kritērijs** | **Punktu skaits, kas piešķirams, ja kritērijs izpildās** | **Projekta pieteicēja piešķirtais punktu vērtējums** | **Pamatojums kritērija izpildei (īss apraksts, kā projektā plānotās aktivitātes atbilst tam, lai piešķirtu punktu par to, ka izpildās konkrētais kritērijs)** | **Dabas aizsardzības pārvaldes vērtējums (aili aizpilda DAP) – ja kritērija vērtējums atšķiras no projekta pieteicēja vērtējuma, sniegts īss pamatojums** |
| --- | --- | --- | --- | --- | --- |
| *1.* | *plānotā infrastruktūra samazina antropogēno ietekmi uz biotopiem reljefa īpatnībās (punkti piešķirami arī tad, ja infrastruktūra reljefa īpatnībās paredzēta dabas aizsardzības plānā)* | *0,1* | 0,1 | Plānots atbilstoši dabas aizsardzības plānā noteiktajam - daļa takas maršruta plānota pa esošajiem ceļiem un jau izmantotām takām, mitrākās vietās paredzot laipas, stāvākās vietās kāpnes u.c. elementus |  |
| *2.* | *Infrastruktūra plānota epidemioloģiski droša* | *0,3* | 0,3 | Infrastruktūra plānota tā, lai apmeklētāju plūsma būtu apļveida, ir norādes zīmes virzieniem u.c. |  |
| *3.* | *infrastruktūra tiek plānota pa esošo ceļu, taciņu tīklu, novēršot nevēlamu papildus teritorijas un biotopu fragmentāciju*  | *0,1* | 0,1 | daļa takas maršruta plānota pa esošajiem ceļiem un jau izmantotām takām |  |
| *4.* | *Infrastruktūra plānota tā, lai novērstu iespējas kāpt augšā/lejā pa iežu atsegumu/iem , infrastruktūra tiek plānota pēc iespējas ārpus jutīgiem biotopiem vai tos skarot perifērijā (punkti piešķirami arī tad, ja infrastruktūra caur jutīgiem biotopiem paredzēta dabas aizsardzības plānā)* | *0,2* | 0,2 | Infrastruktūra plānota atbilstoši dabas aizsardzības plānā noteiktajam un tā, lai nebojātu biotopus |  |
| *5.* | *stāvlaukumi tiek plānoti ārpus īpaši aizsargājamu biotopu aizņemtām platībām* | *0,1* | 0,1 | Stāvlaukums tiek plānots ārpus īpaši aizsargājamu biotopu atradnes |  |
| *6.* | *infrastruktūras būvniecības darbi dabā tiek plānoti pēc 30.jūnija* | *0,2* | 0,2 | Būvniecības darbi plānoti pēc 15.jūlija |  |
| *7.* | *materiāli, ko plāno izmantot būvniecībā, ir videi draudzīgi un ilglaicīgi, kā arī tie nerada ķīmiska piesārņojuma draudus apkārtējā vidē*  | *0,2* | 0,2 | takās plānots grants un mulčas seguma ieklāšana, maršrutu iezīmēšanā izmantot dabiskas krāsvielas, stāvlaukumam plānots šķembu segums, citu elementu izbūvē paredzēts izmantot impregnētu koksni |  |
| *8.* | *plānotā infrastruktūra tiks integrēta esošās infrastruktūras tīklā un plānotās infrastruktūras elementi viens otru papildina un pilnībā regulē apmeklētāju plūsmu*  | *0,2* | 0,2 | Plānots izveidot un sakārtot visu dabas aizsardzības plānā plānoto infrastruktūru, šobrīd izveidota ir tikai viena tūristu apmetne un divi informācijas stendi |  |
| *9.* | *plānotās infrastruktūras elementi ir papildināti ar informācijas stendiem, norāžu zīmēm un, kur nepieciešams, arī ar ĪADT robežzīmēm* | *0,3* | 0,3 | Plānots izveidot un sakārtot visu dabas aizsardzības plānā plānoto infrastruktūru, tai skaitā izvietot robežzīmes, kā arī izveidot 3 norāžu stendus – pa vienam pie skatu laukumiem un stāvlaukuma, kā arī norādes gājēju un veloceliņa maršrutā  |  |
| *10.* | *esošo vai plānoto infrastruktūru plānots papildināt ar labiekārtojuma elementiem (piemēram, tūristu apmetnes, atpūtas vietas, galdi, soli, ugunskura vietas, atkritumu urnas, nojumes, tualetes u.c.* | *0,3* | 0,3 | Plānots labiekārtot esošo tūristu apmetni, kā arī pie skatu laukumiem izvietot atkritumu urnas un soliņus. 2 tualetes paredzēts izveidot starp stāvlaukumu un tūristu apmetni  |  |
| *11.* | *tiek atjaunota esošā nolietotā infrastruktūra, uzlabojot apmeklētāju drošību un samazinot potenciālo negatīvo ietekmi uz teritoriju, kas rastos, ja pēc inerces apmeklētāji turpinātu apmeklēt ĪADT, kurā esošā infrastruktūra ir avārijas stāvoklī* | *0,2* | 0,2 | Plānots atjaunot un labiekārtot tūristu apmetni |  |
|  | ***Kopējais punktu skaits*** | ***2,2*** | 2,2 |  |  |

1. ♦ rēķinot pret plānā paredzēto kopējo apsaimniekošanas pasākumu skaitu [↑](#footnote-ref-1)
2. [↑](#footnote-ref-2)
3. ♦ rēķinot pret plānā paredzēto kopējo apsaimniekošanas pasākumu skaitu [↑](#footnote-ref-3)